पाएं अपने शहर की ताज़ा ख़बरें और फ्री ई-पेपरडाउनलोड करें
इस्लामाबाद. पाकिस्तान आधिकारिक तौर पर यह मान चुका है कि दुबई में भारत से उसकी गुप्त बातचीत चल रही है। हालांकि, भारतीय विदेश मंत्रालय या किसी डिप्लोमैट ने अब तक इस बारे में कोई बयान नहीं दिया है। बहरहाल, पाकिस्तानी मीडिया का दावा है कि दोनों देशों के बीच यह बातचीत भी अब थम गई है। रिपोर्ट्स के मुताबिक, पाकिस्तान सरकार का कहना है कि उसने इस सीक्रेट बातचीत को बढ़ाने के लिए अपनी तरफ से हर मुमकिन कोशिश की, लेकिन भारत की तरफ से कोई ठोस कार्रवाई नहीं की गई। लिहाजा, दो हफ्ते से ‘बातचीत के लिए बातचीत’बंद है।
पाकिस्तान में बहस जारी
‘द डॉन’ अखबार ने 25 अप्रैल को एक रिपोर्ट में खुलासा किया था कि भारत और पाकिस्तान की खुफिया एजेंसियों के आला अफसर चार महीने से दुबई और रियाद में सीक्रेट बातचीत कर रहे हैं। इसके बाद आर्मी चीफ जनरल बाजवा और इमरान खान के बयान सामने आए। दोनों ने पुरानी बातें भूलकर पड़ोसी मुल्कों से बेहतर रिश्ते बनाने की बात कही। इसके साथ ही मीडिया में तमाम तरह के दावे किए जाने लगे। कुछ टीवी चैनल्स पर एक्सपर्ट्स ने कहा कि पाकिस्तान ने भारत और दुनिया के दबाव में आकर कश्मीर मुद्दा ठंडे बस्ते में डाल दिया है। कुछ लोगों ने तो यहां तक कहा कि दिवालिया होने के डर से इमरान सरकार और सेना ने कश्मीर राग अलापना बंद कर दिया है और यही वजह है कि LOC पर सीजफायर भी कर दिया।
‘बातचीत के लिए बातचीत’ क्यों न कहें...
रिपोर्ट में पाकिस्तानी सूत्रों के हवाले से कुछ अहम जानकारी दी गई है। सूत्रों के मुताबिक- सीक्रेट बातचीत की शुरुआत ही इसलिए की गई ताकि औपचारिक बातचीत का रास्ता साफ हो सके। पाकिस्तान ने अपनी तरफ से हर कोशिश की। सीजफायर हुआ, भड़काऊ बयानबाजी बंद हुई, लेकिन नई दिल्ली की तरफ से अब तक कोई ठोस कदम नहीं उठाया गया। भारत कश्मीर ही नहीं, कई मुद्दों पर टस से मस होने को तैयार नहीं है। न ही वो पाकिस्तान को किसी तरह की रियायत देगा। यही वजह है कि बातचीत ठहर गई है। हमें भारत की तरफ से किसी पॉजिटिव रिस्पॉन्स का इंतजार है।
पाकिस्तान की 5 मांगें
कामयाबी बहुत मुश्किल
रिपोर्ट के मुताबिक, पाकिस्तान ने इस बातचीत में अपने विदेश मंत्रालय को कुछ हद तक जगह दी है, लेकिन भारत की तरफ से सिर्फ इंटेलिजेंस ऑफिशियल्स ही शामिल होते हैं। इसका मतलब यह भी है कि भारत किसी मुद्दे पर कोई समझौता नहीं करेगा। इन हालात में बातचीत का कामयाब होना बेहद मुश्किल है।
हालांकि, कुछ सूत्र मानते हैं कि पाकिस्तान के लिए बातचीत करना मजबूरी है। महंगाई दर 12 फीसदी हो चुकी है, मुल्क पर इतना कर्ज है कि मूल तो दूर ब्याज की किश्तें चुकाने के लिए भी लोन लिया जा रहा है। फौज बजट कम करने तैयार नहीं है। यूरोपीय यूनियन GSP+ स्टेटस वापस लेने पर आमादा है और कट्टरपंथी सरकार पर हावी हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn